 ቈጸራ ንሰዓት ሓሙሽተ ናይ ኣጋ-ምሸት ተታሕዘ እታ ቈልዓ ካብ ኣዲኣ ብምፍላያ ድሮ ኣብ ሽግር ስለ ዝነበረት ኣፍሪካ-ኣይ ንፖሊስ ሓበሩ ፖሊስ ከኣ ብሕቡእ ኣብቲ ናይ መሸጣ ቦታ ተጸናጺኖም ንኣኒታ ንምእሳር ተዳለዉ ኣኒታ ግን ከይመጸት ተረፈት ኣባላት ኣፍሪካ-ኣይ ክረኽቡዋ ኣይከኣሉን ንሒደት መዓልታት ንኽትድውለሎም ተጸበዩ ሰሙናት ምስ ሓለፈ ኸኣ ኤማ ዝገበረት ጌራ ንኣኒታ ረኸበታ ኣኒታ ነታ ቈልዓ ብዝሓሸ ዋጋ ዝሻየጣ ሰብ ስለ ዝረኸበትያ ጠፊኣ ዚብል መልእኽቲ ሒዛትሎም መጸት በቲ ገንዘብ ከኣ ኣብ ሻውላት ናይሮቢ ብዚንጎ ዝተሰርሐት ክልተ ክፍሊ ዘሎዎ ገዛ ከተስርሕ ቀንያ ኢላ ሓበረቶም እታ ቈልዓ ተሸይጣ ፖሊስ ከኣ ንኣኒታ ከይሓዙዋ ተረፉ እቲ ፋይላ ጌና ክፉት ኣሎ ከምዚ እንተ ገበርናኸ ኣብ ኬንያ ክእመን ዝከኣል ክንደይ ቈልዑ ኣብ ኢድ ተሻየጥቲ ከም ዝወደቑ ዘርኢ ሓበሬታ የለን ናይ መንግስቲ ጸብጻብ የለን ኣብ ምሉእ ሃገር ዝተኻየደ መጽናዕቲ የለን እቶም ነቲ ጕዳይ ዝከታተሉ ትካላት እኹል ገንዘብ ኰነ እኹላት ሰርሕተኛታት የብሎምን ኣብ ኬንያ ሓንቲ ንጕዳያት ዝጠፍኡ ቈልዑ እትከታተል ዘይመንግስታዊት ትካል ብማርያና ሙንየንዶ እትበሃል ሰብ እትካየድ ማሕበር ኣላ ኣብ ዝሓለፉ ኣርባዕተ ዓመታት ናይ 600 ዝተጨውዩ ቈልዑ ጕዳያት ከም ዝተኸታተለት ሙንየንዶ ንኣፍሪካ-ኣይ ሓቢራቶም ጭውያ ቈልዑ እቲ ዝዓበየ ዛዕባ ክነሱ ግና ኣይዝረበሉንዩ በለት ሙንየንዶ ትካልና ነቲ ጕዳይ ላዕለ-ላዕሊኡምበር ንዅሉ ክምርምር ኣይክእልን ትብል ማሕበራዊ ድሕነት ተገዲሱ ነዚ ጕዳይ እኹል ኣቓልቦ ከመዘይህበሉ ድማ ሓበረቶም እቲ ጕዳይ ኣቓልቦ ዘይረኸበሉ ምኽንያት: ከም በዓል ረበካ ዘኣመሰላ ሰባት: ኣብ ሰንኮፍ ሕብረተ-ሰብ ዝነብራ ተነቀፍቲ ድምጺ-ኣልቦ ንኣቓልቦ-ሚድያ ክስሕባ እኹል ዓቕሚ ዘይብለን ወይከኣ ንሓለፍቲ መንግስቲ ከስምዓ ዘይክእላ ስለ ዝዀና ኢየን እቲ ዘይልዓል ጕዳይ ምስ ቍጠባዊ ከነታት ናይተን ግዳያት ብቐጥታዩ ዝራኸብ ትብል ሙንየንዶ እተን ኣዴታት እኹል ዓቕሚ ማሕበረ-ሰባዊ ምትእስሳር እኹል ሓበሬታ ስለ ዘይብለን ሓግዙና ሃለወት ዝጠፍኡ ደቅና ግበሩ ኢለን ከስምዓ ኣይክእላንየን ኢላ ወሰኸትሉ ቈልዑ ኣብ ጸሊም ዕዳጋ ዝኣትዉሉ ምኽንያት እቲ ኣብ ልዕሊ መኻናት ኣዴታት ዘሎ ሕማቕ ባህሊዩ ኣብ ሓዳር-ኣፍሪቃውያን መኻን ምዃን ሽግርዩ ትብል ሙንየንዶ ኣብዚ ባህሊዚ ዘሎ ትጽቢት ሰበይቲ ወላድ ክትከውን እሞኸኣ ወዲ እትወልድያ ትድለ እንተዘይኰይኑ ሰበይቲ ካብ ሓዳራ ክትስጐጕ ትኽእል ስለዚ እንታይ ትገብር? 